לואיזאו מבנפיקה: "אנחנו עדיין לא יכולים לחשוב על הפועל ת"א" - וואלה! ספורט
לואיזאו: "אנחנו עוד לא יכולים לחשוב על הפועל ת"א"
קפטן בנפיקה הבהיר שמשחק הליגה מול גימראיש עומד בראש סדר העדיפויות של הפורטוגלים: "נהיה חייבים לשמור על ריכוז"
לואיזאו
מערכת וואלה! ספורט יום רביעי, 08 בספטמבר 2010, 18:19
"עכשיו נהיה חייבים לשמור על ריכוז מלא מול גימראיש". לואיזאו (צילום: אימגבנק  GettyImages)
פחות משבוע לפני שהיא פותחת את דרכה בליגת האלופות במשחק ביתי מול הפועל תל אביב ביום שלישי הבא, בנפיקה ליסבון הלחוצה לא מתעסקת ביריבתה הישראלית. אלופת פורטוגל, שצנחה למקום ה-11 בטבלה אחרי שהפסידה בשני מחזורי הליגה האחרונים, מחפשת להתאושש תחילה במשחק החוץ מול גימראיש ביום שישי.
"אנחנו לא יכולים להרשות לעצמנו לחשוב על הפועל תל אביב עכשיו, אמר הקפטן לואיזאו. "זאת מותרות שהיינו זכאים לה אם לא היינו מפסידים את שני המשחקים האחרונים. עכשיו נהיה חייבים לשמור על ריכוז מלא מול גימראיש, שהיא יריבה קשה מאוד שתמיד קשה לשחק מול האוהדים שלה".
"הסגל שלנו השתפר לעומת השנה שעברה", המשיך הבלם הברזילאי המנוסה, שהוזכר השבוע בתקשורת האיטלקית כמועמד העיקרי של רומא להחליף את פיליפ מקסס עוד העונה. "אבל לצערנו ספגנו בכמה משחקים מול יריבות שהגיעו לשניים או שלושה מצבים, ואסור שזה יקרה לנו גם השבוע".